《入东林寺》
宋代·董嗣杲

晴向过溪亭下留，拂碑慨想晋时流。
云生古树茑萝雨，风卷修廊松竹秋。
登阁冷知山扑面，照池凉觉水澄眸。
捻香礼遍远公墓，僧舍乞茶谈赵州。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。